Leipcigo mūšis

Leipcigo (Tautų) mūšis – vienas iš didžiausių Naujųjų laikų mūšių. Jame koalicijai įveikus Napoleoną, buvo panaikinta Prancūzijos imperijos valdžia centrinei Europai.

 Padėtis prieš mūšį 
Napoleono katastrofa Rusijoje paskatino Prūsiją, Austriją ir Švediją susivienyti prieš jį. Prancūzija nors ir papildė savo kariuomenę naujais šauktiniais, turėjo gerokai mažiau karių. Po nerezultatyvios kampanijos Vokietijoje Napoleonas spalio 14 d. pasiruošė gynybai lygumoje prie Leipcigo.

 Mūšio eiga 
Spalio 16 d. pirmoji jį puolė Austrijos kariuomenė. Spalio 18 d. atžygiavo prūsai, rusai ir švedai. Patyręs didelių nuostolių, Napoleonas nusprendė atsitraukti per vienintelį Elsterio upės tiltą. Spalio 19 d. ryte prancūzų inžinieriai susprogdino tiltą palikę 15 000 nepersikėlusių karių. Kai kurie nuskendo mėgindami perplaukti upę, daugelis buvo paimti į nelaisvę.

Kategorija:Napoleono karų mūšiai
Kategorija:Prūsijos mūšiai
Kategorija:Austrijos mūšiai
Kategorija:Mūšiai Vokietijos teritorijoje
Kategorija:1813 metai